Radisson Blu mehmonxonasining rekonstruksiyasi 40 mln dollarga baholandi

Radisson Blu mehmonxonasining rekonstruksiyasi 40 million dollarga baholandi. Bu haqda prezidentning «O‘zbekiston Respublikasining 2019 yilga Investitsiya dasturini amalga oshirish chora-tadbirlari to‘g‘risida»gi qarorida aytilgan.
Loyiha 2019 yilda ishlab chiqilishi kerak bo‘lganlar ro‘yxatiga kiritilgan. Loyihaning taxminiy qiymati 40 million dollarni tashkil etadi. Bu Radisson Blu muvaffaqiyatli faoliyat yuritayotgani va «Chorsu» mehmonxonasi ko‘p yillardan beri ishlamayotganiga qaramasdan, «Chorsu»ni rekonstruksiya qilish qiymatidan (33 million dollar) ko‘proqdir.
Ehtimoliy investor sifatida Turkiyadan Aysel Invest ko‘rsatilgan. Xuddi shu nomga ega kompaniya 2002 yilda, Vazirlar Mahkamasining qarori bilan 2002-2003 yillarda qurilgan mehmonxonani boshqarish uchun tashkil etilgan.
Eslatib o‘tamiz, avvalroq 2019 yilda O‘zbekiston 7,83 mlrd dollarlik investitsiyalarni o‘zlashtirishi xabar berilgandi.